Αθήνα: 07.10.2016

Αρ. Πρωτ.: 1473

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Πανελλαδικό παν - αναπηρικό συλλαλητήριο στις 5 Δεκέμβρη**

Τη διοργάνωση πανελλαδικού, παν- αναπηρικού συλλαλητηρίου ανακοινώνει η Ε.Σ.Α.με.Α., για τις 5 Δεκεμβρίου ημέρα Δευτέρα στο κέντρο της Αθήνας, στο πλαίσιο της Εθνικής και Παγκόσμιας Ημέρας Ατόμων με Αναπηρία.

Καλούμε όλους τους συλλόγους, όλους τους φορείς, όλες τις ομοσπονδίες, όλα τα άτομα με αναπηρία, χρόνιες παθήσεις και τις οικογένειές τους, κάθε ενεργό πολίτη να παρευρεθεί. Η Ε.Σ.Α.μεΑ. στηρίζει κάθε κινητοποίηση φορέα που αναδεικνύει τα φλέγοντα θέματα της Αναπηρίας.

Τα άτομα με αναπηρία, χρόνιες παθήσεις και οι οικογένειές μας θέλουμε να ζήσουμε με αξιοπρέπεια. Δεν μπορεί να συνεχιστεί η παρούσα κατάσταση, δεν πάει άλλο! Διαμαρτυρόμαστε για τις μειώσεις στις συντάξεις και στο εξωιδρυματικό επίδομα, στους μισθούς, διαμαρτυρόμαστε για την κατάσταση στα νοσοκομεία, στα ΚΕΠΑ στην εκπαίδευση, στην πρόνοια, αγωνιζόμαστε για τα Κέντρα Ημέρας, τις Στέγες Υποστηριζόμενης Διαβίωσης, διεκδικούμε την ισότητα, παλεύουμε ενάντια στις διακρίσεις.

**Δίνουμε αγωνιστικό ραντεβού στο κέντρο της Αθήνας, την Δευτέρα 5 Δεκεμβρίου!**

*Θα ακολουθήσει αναλυτικό δελτίο Τύπου.*

***Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.***

**Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ.** [**www.esaea.gr**](http://www.esaea.gr/) **και** [**www.esamea.gr**](http://www.esamea.gr/) **.**